ยศชนัน วงศ์สวัสดิ์

ศาสตราจารย์ ยศชนัน วงศ์สวัสดิ์  (เกิด 8 ตุลาคม พ.ศ. 2522)  เป็นนักวิชาการ อาจารย์ และนักการเมืองชาวไทย ปัจจุบันเป็นศาสตราจารย์ประจำสาขาวิชาวิศวกรรมชีวการแพทย์ คณะวิศวกรรมศาสตร์ มหาวิทยาลัยมหิดล อดีตรองอธิการบดีฝ่ายวิจัย มหาวิทยาลัยมหิดล และกรรมการผู้ทรงคุณวุฒิ (ด้านการบริหารจัดการและทรัพยากรบุคคล) ในคณะกรรมการสำนักงานพัฒนารัฐบาลดิจิทัล (องค์การมหาชน) และบุคคลที่ได้รับเสนอชื่อเป็นนายกรัฐมนตรีไทยกับผู้สมัครสมาชิกสภาผู้แทนราษฎรแบบบัญชีรายชื่อลำดับที่ 1 ของพรรคเพื่อไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569

 ประวัติ 
ยศชนัน เกิดเมื่อวันที่ 8 ตุลาคม พ.ศ. 2522 ที่โรงพยาบาลแมคคอร์มิค อำเภอเมืองเชียงใหม่ จังหวัดเชียงใหม่ เป็นบุตรสมชาย วงศ์สวัสดิ์ นายกรัฐมนตรีไทยคนที่ 26 และเยาวภา วงศ์สวัสดิ์ มีน้องสาว 2 คน คือชินณิชา วงศ์สวัสดิ์ และชยาภา วงศ์สวัสดิ์ อีกทั้งยังเป็นหลานทักษิณ ชินวัตร และยิ่งลักษณ์ ชินวัตร นายกรัฐมนตรีไทยคนที่ 23 และคนที่ 28 ด้านครอบครัวสมรสกับนันทกานต์ ศิลป์เสวีกุล บุตรสาวนายวิโรจน์ กับนางภาวิณี ศิลป์เสวีกุล เมื่อวันที่ 8 สิงหาคม พ.ศ. 2558 มีบุตร 2 คน

สำเร็จการศึกษาระดับมัธยมศึกษาตอนปลาย จากโรงเรียนสวนกุหลาบวิทยาลัย ระดับปริญญาตรี สาขาวิศวกรรมไฟฟ้า จากสถาบันเทคโนโลยีนานาชาติสิรินธร มหาวิทยาลัยธรรมศาสตร์ ระดับปริญญาโทและระดับปริญญาเอก สาขาวิศวกรรมไฟฟ้า จากคณะวิศวกรรมศาสตร์ มหาวิทยาลัยเทกซัส อาร์ลิงตัน ประเทศสหรัฐอเมริกา โดยทำดุษฎีนิพนธ์เรื่องการใช้สัญญาณสมองมาช่วยเหลือผู้พิการ‘เพื่อไทย’ จ่อเปิดตัว ‘เชน ยศชนันท์-หนิม จุลพันธ์’ นั่งแคนดิเดตนายกฯอีกคนสายเศรษฐกิจรอคอนเฟิร์มประวัติ ยศชนัน วงศ์สวัสดิ์ ลูกชายสมชาย - เยาวภา นักวิชาการและนักการเมืองรุ่นใหม่มาแรง

 การทำงาน 
 ศาสตราจารย์ สาขาวิชาวิศวกรรมชีวการแพทย์ คณะวิศวกรรมศาสตร์ มหาวิทยาลัยมหิดล
 ผู้อำนวยการ สถาบันบริหารจัดการเทคโนโลยีและนวัตกรรม (iNT) มหาวิทยาลัยมหิดล
 รองประธานคณะกรรมการอำนวยการ สถาบันบริหารจัดการเทคโนโลยีและนวัตกรรม (iNT) มหาวิทยาลัยมหิดล
 รองอธิการบดีฝ่ายวิจัย มหาวิทยาลัยมหิดล
 พ.ศ. 2568 ยศชนันได้รับแต่งตั้งเป็นกรรมการผู้ทรงคุณวุฒิในการพัฒนารัฐบาลดิจิทัล (ด้านบริหารจัดการและบุคคล) จากคณะรัฐมนตรี

นอกจากนี้ ศาสตราจารย์ ดร.ยศชนันได้มีผลงานในบทบาทของยูเนสโกในฐานผู้เชี่ยวชาญในการวางเกณฑ์สำหรับจริยธรรมด้านนิวโรเทคโนโลยี และอาจารย์ท่านยังได้พูดบนเวที TEDxBangkok ในหัวข้อ Restoring humanity through Brain-Computer technology ในปี พ.ศ. 2559

 งานการเมือง 

ยศชนัน เคยลงสมัครสมาชิกสภาผู้แทนราษฎรจังหวัดเชียงใหม่ เขต 3 ในการเลือกตั้งปี พ.ศ. 2557 แต่การเลือกตั้งเป็นโมฆะ

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 พรรคเพื่อไทยได้เสนอชื่อเขาเป็นบุคคลที่ได้รับเสนอชื่อเป็นนายกรัฐมนตรีในลำดับที่หนึ่ง ร่วมกับ จุลพันธ์ อมรวิวัฒน์ หัวหน้าพรรค ในลำดับที่สอง และสุริยะ จึงรุ่งเรืองกิจ ผู้อำนวยการเลือกตั้งของพรรค ในลำดับที่สาม ซึ่งในการเลือกตั้งระบบบัญชีรายชื่อ พรรคเพื่อไทยก็ได้วางตัวทั้งสามในลำดับ 1-3 ของบัญชีดังกล่าวเช่นเดียวกัน

 สมาชิกสภาผู้แทนราษฎร 
ยศชนัน วงศ์สวัสดิ์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๔, เล่ม ๑๓๙ ตอนพิเศษ ๓ ข หน้า ๕๔, ๓๑ มีนายคม ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกอละเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๖, เล่ม ๑๓๑ ตอนที่ ๑๑ ข หน้า ๔๑, ๑๕ พฤษภาคม ๒๕๕๗

 ลำดับสาแหรก 

 อ้างอิง 

 แหล่งข้อมูลอื่น 
 ชีวประวัติงานวิจัย
 SCOPUS Author Profile: Yodchanan Wongsawat
 Google Scholar Citation: Yodchanan Wongsawat
 Mahidol MUREX : Yodchanan Wongsawat

หมวดหมู่:บุคคลจากจังหวัดเชียงใหม่
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:สกุลวงศ์สวัสดิ์
หมวดหมู่:สกุลชินวัตร
หมวดหมู่:นักการเมืองจากจังหวัดเชียงใหม่
หมวดหมู่:บุตรของนายกรัฐมนตรีไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยธรรมศาสตร์